CELEX: 32022R0226
Language: lv
Date: 2022-02-17 00:00:00
Title: Komisijas Īstenošanas regula (ES) 2022/226 (2022. gada 17. februāris), ar ko groza Padomes Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē

18.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 38/3
               
            
         KOMISIJAS ĪSTENOŠANAS REGULA (ES) 2022/226
         (2022. gada 17. februāris),
         ar ko groza Padomes Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 314/2004 (2004. gada 19. februāris) par ierobežojošiem pasākumiem saistībā ar situāciju Zimbabvē (1) un jo īpaši tās 11. panta b) punktu,
         tā kā:
         
                     (1)
                  
                  
                     Padomes Lēmumā 2011/101/KĀDP (2) ir noteiktas personas un vienības, kurām piemērojami ierobežojošie pasākumi, kas paredzēti minētā lēmuma 4. un 5. pantā.
                  
               
                     (2)
                  
                  
                     Ar Regulu (EK) Nr. 314/2004 minētais lēmums tiek īstenots attiecībā uz nepieciešamo rīcību Savienības līmenī. Regulas (EK) Nr. 314/2004 III pielikumā ir uzskaitītas personas un vienības, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (3)
                  
                  
                     Padome 2022. gada 17. februārī pieņēma Lēmumu (KĀDP) 2022/227 (3), ar kuru no to personu un vienību saraksta, uz kurām attiecas ierobežojošie pasākumi, tiek svītrotas trīs personas.
                  
               
                     (4)
                  
                  
                     Tādēļ Regulas (EK) Nr. 314/2004 III pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 314/2004 III pielikumu groza, kā noteikts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 17. februārī
            
               
                  Komisijas
               
               
                  un tās priekšsēdētājas vārdā –
               
               
                  Finanšu stabilitātes, finanšu pakalpojumu un kapitāla tirgu savienības ģenerāldirektorāta
               
               
                  ģenerāldirektors
               
            
         
         
            (1)  OV L 55, 24.2.2004., 1. lpp.
         
         
            (2)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem saistībā ar situāciju Zimbabvē (OV L 42, 16.2.2011., 6. lpp.).
         
            (3)  Padomes Lēmums (KĀDP) 2022/227 (2022. gada 17. februāris), ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē (skatīt šā Oficiālā Vēstneša 5. lpp.).
      
      
         
            PIELIKUMS
            Regulas (EK) Nr. 314/2004 III pielikuma I iedaļu groza šādi:
            svītro šādus ierakstus:
            
               
                           
                                       “2.
                                    
                                    
                                       Mugabe, Grace
                                    
                                 
                        
                           Dzimusi 1965. gada 23. jūlijā,
                           pase: AD001159,
                           ID 63-646650Q70.
                        
                        
                           Kādreizējā ZANU-PF (Zimbabves Āfrikas Nacionālās savienības patriotiskā fronte) sieviešu līgas sekretāre, iesaistīta darbībās, kas būtiski apdraud demokrātiju, cilvēktiesību ievērošanu un tiesiskumu. 2002. gadā pārņēma Iron Mask Estate, iespējams, lai nelikumīgi gūtu lielu peļņu no dimantu ieguves.
                        
                     
                           
                                       5.
                                    
                                    
                                       CHIWENGA, Constantine
                                    
                                 
                        
                           Viceprezidents,
                           bijušais Zimbabves aizsardzības spēku komandieris, atvaļināts ģenerālis, dzimis 1956. gada 25. augustā,
                           pase: AD000263,
                           ID 63-327568M80.
                        
                        
                           Viceprezidents un bijušais Zimbabves aizsardzības spēku komandieris. Apvienotā operāciju komandpunkta loceklis un piedalījies represīvas valsts politikas veidošanā vai vadīšanā. Izmantoja armiju, lai atņemtu lauku saimniecības. 2008. gada vēlēšanu laikā bija galvenais ar prezidenta vēlēšanām saistītās vardarbības ierosinātājs.
                        
                     
                           
                                       7.
                                    
                                    
                                       
                                          SIBANDA, Phillip Valerio (a.k.a. Valentine)
                                    
                                 
                        
                           Zimbabves aizsardzības spēku komandieris,
                           bijušais Zimbabves Nacionālās armijas komandieris, ģenerālis, dzimis 1956. gada 25. augustā vai 1954. gada 24. decembrī,
                           ID 63-357671H26.
                        
                        
                           Zimbabves aizsardzības spēku komandieris un bijušais Zimbabves Nacionālās armijas komandieris. Vecākā armijas amatpersona, saistīts ar valdību un piedalījies represīvas valsts politikas veidošanā vai vadījis to.”